cyanic-selkie/wikianc huggingface dataset:
יחסי קזחסטן–קטר
יחסים כלכליים
בניית עיר הבירה החדשה של קזחית אסטנה נעזרה בכספים קטאריים. באופן ספציפי, 6.8 מיליון דולר נתרמו על ידי קטר למימון בנייתו של מרכז אסלאמי בעיר.
שתי המדינות משתפות פעולה בבנקאות אסלאמית, כאשר המרכז הפיננסי של קטר והמרכז הפיננסי הבינלאומי אסטנה חתמו על מזכר הבנות באוגוסט 2016.
נפח הסחר הנוכחי בין שתי המדינות נמוך בעיקר בשל בעיות הנוגעות להובלת חומרים. נעשו מאמצים ליצור נתיב סחר העובר דרך איראן. מחזור המסחר ראה כמה שיפורים מאז שנות ה-2010; לדוגמה, נפח המסחר עלה מ-463,500 דולר ב-2015 ל-746,500 דולר ב-2016.
קליבר 3
הכשרה פרטית
קליבר 3 רואה חשיבות מיוחדת בהקניית ידע ומיומנות בלוחמה גם לאזרחים שאינם עובדים בתחום האבטחה. בקליבר 3 ישנם אימונים מקצועיים לבעלי רישיונות נשק פרטיים ואימונים להגנה עצמית לנשים, גברים, ילדים ולבעלי מוגבלויות שאינם נושאי נשק. כמו כן, בקליבר 3 ישנה תוכנית רבת שנים של הכנת נוער לשירותם הצבאי. תוכנית זו משלבת הקניית ידע בלחימה ובשיפור הכושר הגופני תוך הקניית ערכים של ציונות, משמעת, עזרה הדדית ושייכות למדינת ישראל. תוכנית זו הוכיחה את עצמה בשילובם של בוגרי התוכנית ביחידות מובחרות בצה"ל.
אלי שוורץ
ביוגרפיה
שוורץ נולד בירושלים וסיים את לימודי הרפואה שלו באוניברסיטת תל אביב. עם תום לימודיו נסע ללונדון ללמוד בבית הספר להיגיינה ורפואה טרופית, שם קיבל תעודת DTM&H. לאחר מכן בילה שנתיים בנפאל שם התמקצע בתחום הרפואה הטרופית. שוורץ פרסם למעלה ממאתיים מאמרים מדעיים בתחום התמחותו.
פעילויות נוספות
שוורץ משמש כיועץ למשרד החוץ ולממשלות במדינות טרופיות. במסגרת זו טיפל בין היתר בחיילי או"ם באנגולה, במנהיג אריתריאה ובנפגעי רעש האדמה בהאיטי, פעילויות אשר היה בהן ערך דיפלומטי בנוסף לרפואי. כמו כן הוא משמש כמנהל פורום רפואת מטיילים באתר ynet. וכמנהל מרפאת המטיילים "מעוז" בירושלים.
We Are (שיר של אנה יונסון)
We Are הוא סינגל של זמרת הרוק השוודית, אנה יונסון, לאלבומה The Way I Am. השיר ידוע בכך שהוא נכלל בפסקול של הסרט ספיידרמן 2. "We Are" הוא הסינגל הנמכר ביותר של אנה.
רק אהבה תביא אהבה
רשימת רצועות
הפקת שירה וסאונד: יהודה תמיר
גיטרה 'מזרחית': יהודה קיסר, אריק כהן, מאיר רגב
עריכה דיגיטלית: איציק פליבה - 'מסטר דיסק'
שילה אוליבר
ביוגרפיה
אוליבר נמנית עם מקימי "קואליציית ניוארק לדיור בהכנסה נמוכה", ארגון שתבע בהצלחה את רשות הדיור של ניוארק ואת מחלקת השיכון והפיתוח העירוני של ארצות הברית בבית משפט פדרלי במטרה למנוע את הריסתן של כל דירות הדיור הציבורי המסובסד בניוארק, שכן לא הייתה תוכנית לבניית דיור ציבורי חלופי עבור תושבי העיר ניוארק שהכנסתם נמוכה. כתוצאה מכך, רשות הדיור של ניוארק נוהלה על ידי צו הסכמה פדרלי שהורה על בניית דיור אלטרנטיבי עבור תושבי ניוארק שהכנסתם נמוכה.
עונת 2020/2021 בליגת העל בכדורגל
עונת 2020/2021 בליגת העל הייתה העונה ה-22 של ליגת העל כליגת הכדורגל הבכירה בישראל.
החל מעונה זו ובעקבות דירוג הליגה הישראלית (מקום 23, נכון לאוגוסט 2020) בקרב הליגות באירופה, ליגת העל שולחת את אלופת ישראל למוקדמות ליגת האלופות ועוד 3 קבוצות נוספות למוקדמות המפעל החדש של אופ"א, קונפרנס ליג, במקום למוקדמות הליגה האירופית כמו בעונות הקודמות.
שלמה יהודה רפפורט
לבוב
ב-1817 הורע מצבו הכלכלי של אביו והרב שי"ר נאלץ למצוא פרנסה בעצמו. הוא החל לעבוד כמנהל הכספים של גובי מס הבשר מהיהודים המקומיים, משרה שלא הייתה נעימה לו וגם לא סייעה לחבב אותו על הציבור. בשעותיו הפנויות החל לעסוק בכתיבה ובמחקר. החל ב-1820 פרסם בשנתון "ביכורי העתים" שירים מקוריים שלו ושירים מתורגמים ממשוררי גרמניה (בהם שילר). בין השאר פרסם בגיליון תקפ"ח (1827) שיר בשם "דברי אגרת לרע אהוב בספר זכרונו", ובו הוא פונה לידיד משכיל שפנה עורף לעולם ההשכלה ועבר לחסידות, ואפשר שהנמען של השיר הוא יעקב שמואל ביק, שעמו עמד גם בקשר מכתבים אף לאחר המפנה בעמדותיו. ב-1827 פרסם הרב שי"ר תרגום ועיבוד של המחזה Esther (אסתר) של ז'אן רָסין בשם "שארית יהודה". למחזה הוסיף מבוא מחקרי ארוך, ובו הביע את השקפתו כי על ידי מחקר תולדות ישראל יתחזקו הקשרים בין חלקי עם ישראל. כדברי ההיסטוריון יוסף קלוזנר, "מגלה לפנינו פתח דבר זה ל'שארית יהודה' את החוקר, המשכיל והלאומי שבשי"ר כולם כאחד".
טרנופול
ב-1837 הציע יוסף פרל למנות את הרב שי"ר לרב העיר טרנוֹפּוֹל. כוונתו בצעד זה הייתה כפולה: הן לפתור את בעיותיו הכלכליות של הרב שי"ר, והן לקדם את ההשכלה בגליציה על ידי מינוי רב-משכיל בעירו. בסיוע קשריו של פרל אצל השלטונות נבחר הרב שי"ר למשרה בסוף אותה שנה. לרגל קבלת המשרה החל רפפורט להתרחק ממקורביו הקיצוניים; בין היתר פרסם מכתב גינוי לאברהם גייגר, ששימש מאוחר יותר בפולמוס סביב רבנות הלה בברסלאו, ודרש שיסיר את שם הרב שי"ר מרשימת הכותבים בכתב-העת המרכזי לחכמת ישראל, Wissenschaftliche Zeitschrift für jüdische Theologie. הרב הצעיר ענה בזעם. המינוי התקבל בברכה ובשמחה אצל המשכילים, מלבד אצל רנ"ק, שטען כי עדיין מוקדמת השעה לכך. ואכן, שומרי המסורת בטרנופול פתחו מיד במערכה כנגד הרב שי"ר שכללה חרמות, פשקווילים, הפצת שמועות על עבירות שלו על ההלכה והצקות בלתי פוסקות. המשכילים מצדם לא טמנו ידם בצלחת והדברים הגיעו עד עירוב השלטונות. מגינו העיקרי, פרל, חלה והלך לעולמו ב-1839, והרב שי"ר הבין שדרכו בטרנופול לא תצלח.
We Have All the Time in the World
כתיבה
מילות השיר נכתבו בידי האל דייוויד, והוא הולחן בידי המלחין המיתולוגי של סרטי ג'יימס בונד, ג'ון בארי. בשלב זה, ארמסטרונג היה חולה מכדי לנגן בחצוצרה שלו בעצמו, והוא הוחלף בידי חצוצרן אחר. שם השיר נלקח מהסצנה המופיעה בסוף הספר "בשירות הוד מלכותה", וגם בסוף הסרט: זמן קצר לאחר חתונתם של ג'יימס בונד וטרייסי, הם מותקפים בידי ארנסט סטאברו בלופלד שהורג את טרייסי. בונד בוכה על גופתה, וכאשר שוטר שעובר במקום שואל אותו האם הכל בסדר, הוא משיב שכן ומוסיף: "עכשיו יש לנו את כל הזמן שבעולם".
כוחות ההגנה של אסטוניה
מבנה
המשימות העיקריות של כוחות ההגנה בעיתות שלום הן לפקח ולתחזק את השליטה על הגבולות והמרחב האווירי, לתחזק את המוכנות הקרבית, לאמן את המגויסים ולפתח יחידות מילואים, להשתתף במשימות של נאט"ו והאיחוד האירופי ולספק סיוע לרשויות האזרחיות במצב חירום לאומי.
הנהגה של הביטחון הלאומי
הביטחון הלאומי של אסטוניה מתנהל על העקרונות של שליטה אזרחית בארגון הדמוקרטי של המדינה. הגופים המבצעים שנבחרו ומונו באופן דמוקרטי, מבצעים החלטות לגבי השימוש בכוחות ההגנה וקובעים את היעדים המתאימים, מקצים את המשאבים הנחוצים ומבקרים את העמידה ביעדים. יישום העקרונות של שליטה אזרחית מובטח על ידי זכויות הקשורות להגנה, חובות ואחריות שנקבעו בחקיקה על הפרלמנט, הנשיא והממשלה. המפקד העליון של כוחות ההגנה הוא נשיא הרפובליקה אשר מתייעץ בענייני ביטחון לאומיים עם מועצת הביטחון הלאומית המורכבת מיו"ר הפרלמנט, ראש הממשלה, ראש כוחות ההגנה, שר ההגנה, שר הפנים, שר החוץ ויו"ר ועדת הביטחון הלאומי הפרלמנטרית. הסמכות הביצועית בהנהגת כוחות ההגנה מבוצעת על ידי הממשלה.
חיל האוויר
כיום לחיל האוויר אין כנף תעופה משלו והוא מורכב מ-3 יחידות: מטה חיל האוויר, בסיס חיל האוויר וכנף מעקב אווירי. לחיל האוויר 4 מטרות עיקריות להשגה בטווח הבינוני: לבסס יכולות מעקב אוויריות, בהתאם לכך להתחיל לפתח מערכת הגנה אווירית לאומית. לבסס יכולות שליטה והגנה אווירית. לבנות את בסיס חיל האוויר כשדה תעופה פוטנציאלי עיקרי לנאט"ו לצורך יכולת פעולה הדדית וכחלק מתמיכה במדינה המתארחת באסטוניה. לבסס מערכת מידע ותקשורת לחיל האוויר, אשר תשתלב בממשק של מערכת ההגנה האווירית של נאט"ו. לפתח מערכת להחלפת מידע בחיל האוויר.
מתיאס זאמר
קריירה
ב-1 באפריל 2006, הוא מונה להיות המנהל הטכני של התאחדות הכדורגל הגרמנית, לתקופה של 5 שנים. בין היתר במסגרת תפקידו, הוא אחראי על נבחרות הנוער של גרמניה, במטרה למצוא את הכישרונות הגדולים של המדינה בין הגילאים 11-18, ובנוסף לזה אחראי על מחקרים מדעיים שונים בנושא הספורט. ב-2 ביולי 2012, עזב זאמר את הנבחרת כדי לשמש בתפקיד המנהל הטכני בבאיירן מינכן. בעקבות נסיבות רפואיות עזב סאמר את באיירן מינכן בשנת 2016.
תופעת לוואי (תרופה)
סיווג רוולינס תומפסון מורחב
סיווג זה כולל את שני הסיווגים הראשונים והתווספו לו עוד ארבעה סיווגים של תופעות לוואי:
Type D - תופעת לוואי מאוחרת
דשונת
דְּשוֹנֶת (בלעז: קוֹמְפּוֹסְט) היא דשן עשיר שנוצר מזבל אורגני שהתפרק. הדשונת משמשת לטיוב הקרקע ודישון גידולים חקלאיים. הפסולת האורגנית הופכת לדשונת בתהליך פירוק על ידי חרקים וחיידקים בנוכחות אוויר (פירוק אירובי). משקלו של קומפוסט מוכן הוא כ־50 אחוזים מהמשקל ההתחלתי של הפסולת ממנו הוא מיוצר והוא מכיל בערך 60–70 אחוזים של חומר אורגני.
תולעים
קיימת שיטה נוספת לפירוק שאריות מזון באופן מהיר וזאת על ידי שימוש בתולעי אדמה, שיטה הידועה בשם "וורמי-קומפוסט". תולעים אוכלות מוצרים אורגניים שונים, ומייצרות לאחר עיכול קומפוסט עשיר ויעיל במיוחד. הפירוק נעשה על ידי התולעים במכל מופרד מהקרקע ובשל כך ניתן להשתמש בשיטה זו גם ללא גינה, יתרון גדול בתנאים עירוניים או מגורים צפופים.
רבים נוטים להתבלבל בין תולעי הקומפוסט האדומות (Eisenia fetida) לבין שלשול הגינה (terrestris Lumbricus). הצורה החיצונית של השניים דומה מאוד, אולם מדובר בשני מיני תולעים שונים מאוד, פיזיולוגית והתנהגותית. תולעי הקומפוסט משגשגות בלחות גבוהה וחשיכה ומפרקות מצבורי חומר אורגני מרוכז ואילו השלשול מתחפר בקרקע ומתחח אותה.
סביבה
חשיבות תהליך הקומפוסטציה אינה רק בשל הערך הכלכלי שיש לקומפוסט בחקלאות אלא גם לשם שמירה על איכות הסביבה. שימוש בפסולת אורגנית במקום להטמינו במטמנה, מקטין את שטחי אתרי ההטמנה הנדרשים. חומר אורגני מהווה מעל 50% ממשקל הפסולת הממוצע למשפחה, ובמהלך ההדשנה קטנה כמות החומר לכמחצית. חומר אורגני המגיע למטמנות מהווה מפגע סביבתי חמור: פירוק אנאירובי (ללא אוויר) של חומר אורגני יוצר את גז המתאן (CH4) שהוא מהגרועים שבגזי החממה הגורמים להתחממות כדור הארץ עקב אפקט החממה. תשטיפי פסולת המכילים חומר אורגני הם גם מקור גדול לזיהום קרקע ולזיהום מי תהום. לעומת זאת, חומר אורגני שהפך לקומפוסט הוא דשן טבעי אשר מפחית את הצורך בדשנים כימיים מזהמים, ומשפר לאין ערוך את המרקם הפיזי של הקרקע שחשיבותו גדולה ביותר לצמחים. בנוסף, הדשנה מונעת מטרדים הנגרמים מאשפה טרייה כגון ריחות רעים ומקור לדגירת חרקים ומזהמים, בקומפוסט הביתי כמו גם בקומפוסט התעשייתי.
סוכנות החלל הנורווגית
תחנות מעקב אחר לוויינים
מיקומה של נורווגיה מאפשר לה לעקוב באופן מיטבי אחר לוויינים המקיפים את כדור הארץ במסלול קוטבי. שירותי מעקב לווייניים נמכרים למדינות אחדות ומהווים מוקד הכנסה חשוב לסוכנות החלל הנורווגית.
בקלווה
היסטוריה
ככל הנראה, הבקלוה במתכונתה הנוכחית פותחה במטבחים הקיסריים של ארמון טופקאפי בקונסטנטינופול (איסטנבול של ימינו). הסולטן הגיש את הקינוח ליניצ'רים ביום ה-15 לרמדאן בטקס חגיגי שכונה "תהלכות הבקלוה" (בטורקית: Baklava Alayı).
חזון ברוך ב'
תוכן הפרקים
פרק ג' המלאך מעלה את ברוך לרקיע השני, ועוברים במעופם מהלך שישים יום. ברוך רואה בקעה מלאה באנשים משונים, שהיו מיועצי בניית מגדל בבל, ולאחר תס"ג אמות נענשו.
יביע אומר
ההסכמות לספר
הסכמות רבות ניתנו לספרו של הרב, בחלק הראשון מובא הסכמותיהם של הרבנים: הרב הראשי לישראל הרב יצחק הלוי הרצוג, הרב חזקיה שבתי, הרב יעקב משה טולידאנו, הרב הראשי לירושלים הרב צבי פסח פרנק, הרב פנחס אפשטיין, והרב עזרא עטייה. בחלק השני מובאות הסכמות רבות ומהם, הרב יצחק נסים, הרב יוסף שלום אלישיב, הרב שלמה זלמן אוירבך ועוד.
קרב יוטלנד: סדר הכוחות
סדר הכוחות
גם צי הים הפתוח הגרמני היה מחולק באופן דומה, לצי עיקרי וצי שנועד לסיור. צי אוניות המערכה הגרמני, בפיקודו של אדמירל ריינהרד שר, כלל שש עשרה אוניות מערכה מטיפוס דרדנוט. בצי זה נכללו גם שש אוניות מלחמה פרה-דרדנוט. הארגון הפנימי של הצי היה דומה לזה של הצי הבריטי. לצי זה נלוו שש סיירות קלות ושלושים ואחת ספינות טורפדו. צי הסיור הגרמני, בפיקודו של תת-אדמירל פרנץ פון היפר, כלל חמש סיירות מערכה, חמש סיירות קלות ושלושים ספינות טורפדו. לגרמנים לא הייתה נושאת מטוסים ולא עמדו לרשותם מטוסי סיור, אך עמד לרשותם כוח של ספינות אוויר לסיור.
טיפי
בימינו, ניתן למצוא אוהלי טיפי בשמורות של אינדיאנים כאטרקציה תיירותית יותר מאשר כמקום מגורים. כמו כן, נפוצים אוהלי הטיפי בפסטיבלים עם תוכני ניו-אייג'.
מרטן גר
מרטן גר לפני נטישתו
מרטן גר נולד בשם מרטן אגר (Martin Aguerre) בשנת 1524 לערך בעיר הבסקית אנדה (Hendaye). ב-1527 עברה משפחתו לכפר ארטיגה (Artigat) בדרום הפירנאים שם שינו את שמם לגר (Guerre). בהיותו כבן ארבע עשרה נישא מרטן לברטראנד דה רול, בת למשפחה אמידה, ולאחר שמונה שנים הביאו לעולם בן בשם סנקסי, כשם אביו של מרטן. ב-1548, לאחר שהואשם בגנבת חיטה מאביו, נעלם מרטן בפתאומיות והותיר את אשתו ברטראנד עגונה (המשפט הקאנוני, שעל פיו נערכו אז דיני האישות בצרפת, אינו מתיר לאשה נשואה להינשא בשנית אלא אם ישנן ראיות מוצקות למותו - שלא נמצאו במקרה זה).
הופעתו של גר המתחזה
עם מות אביו של גר, דרש "מרטן" את ירושתו ואף תבע את דודו של גר, פייר, על חלקו בירושה. מהלך זה עורר מחדש את חשדנותו של פייר, אשר בעת היעדרו של גר נשא לאישה את אמה האלמנה של ברטראנד. הוא ואשתו ניסו לשכנע את ברטראנד כי מרטן אינו אלא מתחזה, אך לשווא: כאשר ב-1559 הואשם מרטן החדש בהצתה בזדון וכן בהתחזות למרטן גר, נותרה ברטראנד לצדו והוא זוכה מן האשמה ב-1560.
המשפט בריאֶה (Rieux)
פייר גר המשיך בחקירתו עד שהאמין כי עלה על זהותו האמיתית של המתחזה: ארנו די-טיל (Arnaud du Tilh), אדם בעל מוניטין מפוקפק מהכפר הסמוך סאז'ה (Sajas, לא הקומונה הגסקונית של טיל Tilha). פייר פתח אז במשפט חדש כנגד המתחזה, תוך שהוא טוען במרמה כי הוא פועל בשמה של ברטראנד. הוא ואשתו, אימה של ברטראנד, לחצו על ברטראנד לתמוך בהאשמה עד שלבסוף נעתרה.
כשל המצוקה היחסית
דוגמאות
דוגמה א'
קתדרלת בורדו
קתדרלת בורדו (בצרפתית: Cathédrale Saint-André de Bordeaux) היא קתדרלה קתולית ומושב הארכיבישוף של בורדו-באזה, ונמצאת בבורדו, צרפת.
ברכת הטוב והמיטיב
שתיית יין
כגון דווקא אם אדם נוסף מצטרף לשתייה, במקרה זה על כל אחד מהמסובים לברך הטוב והמיטיב.
שיווי משקל מקוטע
שיווי משקל מקוטע (באנגלית: Punctuated equilibrium) היא תאוריה אבולוציונית שמספקת הסבר לתופעות של רצפי מאובנים של מינים שונים ותיארוכיהם.
יהודה המכבי (הנדל)
ביצוע ראשון
האורטוריה בוצעה לראשונה ב-1 באפריל 1747 בבית האופרה המלכותית, קובנט גארדן, ו"יהודה המכבי" הייתה לאחת האורטוריות הפופולריות ביותר של הנדל.
קטע המקהלה המפורסם "הנה הוא בא!" חובר בקיץ 1747 לאורטוריה הבאה של הנדל, "יהושע". לאור הפופולריות שזכה לה, צירף אותו הנדל, כנראה ב-1751, ל"יהודה המכבי", והוא מהווה חלק לגיטימי בשתי האורטוריות.
סוס סטנוניס
סוס זה הוגדר בשנת 1867 בידי החוקר האיטלקי איג'ינו קוקי (Igino Cocchi) והוא נחשב לקרוב למינים האפריקאים Equus koobiforensis ו-Equus oldowayensis.
פיליס "פיפה" לטור
פיליס "פיפה" לטור (נולדה ב-8 באפריל 1921) בעלת עיטור ה-MBE, הייתה סוכנת חשאית במנהלת המבצעים המיוחדים של בריטניה (SOE) במהלך מלחמת העולם השנייה בצרפת. מטרת ה- SOE הייתה ריגול, חבלה וסיור במדינות שנכבשו על ידי מעצמות הציר, בעיקר בגרמניה הנאצית. סוכני SOE פעלו עם קבוצות התנגדות וסיפקו להם כלי נשק וציוד שהוצנח על ידי האנגלים.
כנסיות הבארוק של הפיליפינים
כנסיות הבארוק בפיליפינים (אנגלית: The Baroque Churches of the Philippines) הוא השם של ארבע כנסיות ספרדיות באיי הפיליפינים, שהוכרזו על ידי אונסק"ו כאתר מורשת עולמית בשנת 1993.
כנסיית אגוסטין הקדוש במנילה
כנסיית ההתעברות הקדושה של אגוסטין הקדוש נבנתה ב-1571, והייתה לכנסייה הראשונה על האי לוזון. הכנסייה נבנתה זמן קצר לאחר שהספרדים כבשו את מנילה. המסדר האוגוסטיני קיבל חלקת אדמה במחוז אינטראמורוס, ובכך הוא היה לארגון הראשון שהפיץ את הנצרות בפיליפינים. המבנה הארעי מעץ דקל הוחלף ב-1587 על ידי כנסייה ומנזר מאבן, כאשר המנזר הופך לבסיסם הראשי של האוגוסטינים בפיליפינים וכתוצאה מכך זוכה לתרומות רבות. הכנסייה היא המבנה היחיד ששרד את שחרור מנילה ב-1945.
RU11
נשיאי האוניברסיטאות ניפגשים בתדירות שנתית וסגני הנשיאים בתדירות חודשית, מקימים סימפוזיונים, מפרסמים הצהרות והצעות.
כנסיות הבארוק של הפיליפינים
כנסיית עליית גבירתנו לשמים
חזית הכנסייה המונומנטלית נבנתה מאבן, והיא ממשכת את קו הגג הישר המכסה את הבניין. נטען כי הכנסייה נבנתה על אזור קשיח כהגנה מפני נזקי רעידות האדמה. על קירות הכנסייה אין קישוטים, אך בכניסות לכנסייה יש תחריטים עדינים ותומכות חזקות שעוצבו גם כן כאמצעי הגנה נגד רעידות אדמה. מוטיב הגמלון מופיע גם בבית הספר ובית הקברות הסמוכים לכנסייה.
טלי חתוקה
טלי חתוקה (נולדה ב-1969) היא אדריכלית ומעצבת עירונית ישראלית, מלמדת בחוג לגאוגרפיה באוניברסיטת תל אביב ומנהלת בה את המעבדה לעיצוב עירוני. זוכת פרס רכטר לאדריכל צעיר לשנת 2012. כותבת בנושאי הקשרים בין עיצוב המרחב ואדריכלות לנושאים חברתיים ואלימות.
בייסיק (סרט)
סיפורו השני של דנבאר
סטיילס מבקש מהארדי לחלץ הודאה חתומה מדנבאר כדי לסגור את הגולל על הפרשה. הארדי ואוסבורן מתעמתים עם דנבאר בשנית. הארדי מטיח בו כי קנדל טען כי הוא שיתף פעולה עם פייק. דנבאר אומר כי קנדל משקר וכי הוא לא ירה בווסט. הארדי מבחין כי קנדל אמר שווסט נהרג מפגיעת רימון זרחן ואילו דנבאר אמר שהוא נורה. דנבאר טוען כי מיולר צוות עם פייק, קנדל עם קסטרו והוא עם נונייז. קסטרו ומיולר סחרו בסם הנקרא "קוקטייל קרב" המפיג את כאבי האימונים ומחדד את המוח העייף. ווסט גילה על כך ומיולר פוצץ רימון זרחן כדי למשוך את ווסט ואז הרג אותו בשיתוף עם קסטרו. פייק טוען כי מיולר כנראה גנב את רימון הזרחן שלו במסוק והפיל עליו את האשמה. פייק הכפות הפציר בדנבאר לשחרר אותו. הוא היה זה שסיפר לדנבאר על הסמים ומראה לו את צלקות הזריקות. הוא הודה שהוא שנא את ווסט, אך לא מספיק כדי להיות "רוצח ארור". הוא שאל אותו כיצד נראתה גופתו של ווסט ודנבאר אמר כי פלג גופו העליון נראה "כמו המבורגר". פייק הסביר כי זהו סימן של ירי מטווח קרוב, לא של פגיעת רימון זרחן. הוא גם ביאר כי הרוצח היה צריך להיות מכוסה בדם וציין כי מיולר הגיע לבונקר ללא חולצה שכנראה כוסתה בדם לאחר הירי ואילו חולצתו של פייק הייתה ללא רבב. רימון הזרחן של פייק היה חסר ופייק הסביר כי מיולר כנראה גנב את הרימון ממנו במסוק. דנבאר כמעט ושחרר את פייק אך הדבר התגלה. פייק שהבין כי זמנו קצר החליט להאשים את מיולר ברצח הסמל וצעק כי הוא נפטר מחולצה מגואלת בדם. מיולר אמר כי הוא זרק את חולצתו כי היא הייתה רטובה, אך קנדל הבין כי זהו תירוץ וכי חולצה רטובה עדיפה מלהיות ללא חולצה בכלל. פייק לחץ על מיולר והודיע לו כי הוא נתון במעצר צבאי, צעק כי הוא יואשם ברצח וכי הוא ראה אותו הורג את הסמל. מיולר שלף אקדח וירה בראשו של פייק. דנבאר ההמום שלף את נשקו והתברר כי קסטרו, נונייז ומיולר פועלים יחדיו. ברק הכה, קרב יריות התפתח ודנבאר ירה בקסטרו שרפלקס המוות שלו הרג את נונייז ופצע את קנדל. דנבאר מוציא מכיסו זוג מזרקים מלאים ואומר להם לתחקר את יצרן הסמים, בחור בשם וילמר.
התפנית השנייה
אוסבורן המעורערת מספרת את כל שקרה לחוקרי המשטרה הצבאית. הארדי מבקש להיפגש איתה, מרגיע אותה אומר לה שהיא פעלה נכון וכל שעליה לעשות הוא לספר את הסיפור נכון. אוסבורן מזהה כי הארדי תיאם גרסאות עם פייק. היא מסיקה כי הוא סוחר הסמים וכי הוא רצח את ווסט. אוסבורן עוקבת אחרי הארדי מחוץ לבסיס. היא רואה את הארדי נפגש עם פייק וממשיכה במעקב אחר השניים. היא לבסוף מגיעה למבנה בו יושבים הארדי, פייק, קסטרו, נונייז ודנבאר. הארדי נראה מודע לכך שהיא עקבה אחריהם ומתבדח כי אם היא לא אוהבת את המוזיקה שמנגנים, הם יחליפו אותה. היא שואלת את הארדי מדוע הוא רצח את ווסט. אז מופיע ווסט מאחוריה ושואל אותו מדוע היא מכוונת אליו אקדח.
דיפאומורפיזם
בדומה לאיזומורפיזם ולהומאומורפיזם הזיהוי נעשה באמצעות פונקציה חד חד ערכית ועל מיריעה חלקה M ליריעה חלקה N. נאמר שפונקציה כזו היא דיפאומורפיזם אם היא חלקה, והפונקציה ההפוכה לה גם כן חלקה. הגדרה זו דומה להגדרת ההומאומורפיזם ששם פונקציה בין מרחבים טופולוגיים היא הומאומורפיזם אם היא רציפה, וגם הפונקציה ההפוכה לה רציפה.
ישיבה (תנוחה)
ישיבה אצל חיות
חלק מהחיות יושבות - חיות מסוימות בעלות ארבע רגליים (להבדיל משתי רגליים ושתי ידיים) כגון כלב מסוגלות להניח את אחוריהן על הקרקע כאשר החלק העליון של גופן נשען על רגליהן הקדמיות. כמו אצל בני אדם, מצב זה מספק זקיפות יחד עם מנוחה.
הרובע הצרפתי
כיכר ג'קסון
משלושת צדדי הכיכר מצויים בניינים מהמאה ה-18, אשר היוו את מרכזה של העיר באותה עת. הבניינים הפונים אל הנהר הם: קתדרלת סנט לואיס, ה"קבילדו" – בית העירייה הישן המשמש כיום מוזיאון ובו נחתמה רכישת לואיזיאנה – ובניין ה-Presbytere, שהיה מרכז הכנסייה הקתולית של העיר, שימש במאה ה-19 בית משפט וכיום משמש מוזיאון. משני צדדי הכיכר האחרים מצויים בניינים משנת 1840 הקרויים בנייני פונטאלבה (Pontalba Buildings). בסוף המאה ה-20 הפכה הכיכר למקום מפגש לציירים ואמנים. עם הפיכת הרובע לאזור תיירותי תפסו את מקומם קוראים בקלפים ובדרני רחוב.
לאונטין סלז'אן
בשנת 1939 לאונטין סלז'אן הצטרף לשורות של המפלגה הקומוניסטית הרומנית. בשנת 1948, כאשר המפלגה הגיע לשלטון, הוא מונה לסגן שר הבריאות ובשנת 1949–1950 כיהן כשר הבינוי.
במהלך כהונתו הוענקו לו מספר עיטורים רומנים.
מודיעין צבאי
ככלל נחלקת עבודת המודיעין לשני תהליכים מרכזיים:
התהליך המודיעיני
בשלב השלישי, מתחילה העבודה המודיעינית עצמה להתבצע. עבודה זו פועלת בצורת מעגל של שיח בין גורמי האיסוף, המחקר והקברניטים - שיח זה מתבצע בתצורת המעגל המודיעיני המופיע בשרטוט שלמעלה:
מחקר טכנולוגי
מחקר זה הוא מחקר טכני של המערכות המצויות בידי היריב (בהן כלי נשק, אמצעי לחימה, אמצעי גילוי כגון מכ"ם, מערכות תקשוב, קשר, שליטה ובקרה), על מנת לאפשר הבנה מלאה של יכולות המערכת הצבאית היריבה (כגון מאפייניה, דרך פעולתה, יתרונותיה וחולשותיה), ולפתח דרכים להתגבר עליה. מחקר זה הוא למעשה חלק מן המחקר הצבאי וההפרדה ביניהם נובעת מהכישורים השונים המחייבים חוקר טכנולוגיות.
המעגל המודיעיני
תפיסה מקובלת לחיבור בין שתי דיסציפלינות: בין מחקר – תהליך המתבצע על ידי "חוקרים", לבין איסוף מידע מבצעי המתבצע על ידי 'קמנ"י הכוונה'. מטרת החיבור הוא יצירת שלם מודיעיני המכונה "מעגל המודיעין". מדובר בתהליך מחזורי ובעל מספר שלבים מובחנים, עליהם אחראי כל גוף בנפרד, ללא מקום למעורבות של גוף אחד בעולמו של האחר.
מודיעין משטרתי
גם המשטרה עוסקת בפעילות מודיעינית. תחום המודיעין המשטרתי דומה בחלקו לתחום המודיעין הצבאי אך מטרתו העיקרית היא מניעת וסיכול פשיעה, לצד הפללה של חשודים (חקירה סמויה). מטרה עיקרית נוספת של המודיעין המשטרתי היא מניעה וסיכול של טרור.
חוות הרוח טפילה
החווה ממוקמת בקרבת העיר טפילה, כ-140 קילומטר מדרום לעיר עמאן וכ-40 קילומטר ממזרח לחצבה, בגובה של 1,400 עד 1,700 מטר מעל פני הים. ניצבות בה 38 טורבינות רוח מתוצרת החברה הדנית Vestas Wind Systems. קוטר להבי כל טורבינה הוא 112 מטר.
מסור
היסטוריה
המסורים הראשונים נבנו מחומרים משוננים כגון צור, אובסידיאן, קונכיות של צדפות ושיני כרישים.
בונסאי
בונסאי (ביפנית: 盆栽; מילולית: "גננות על מגש") היא אמנות גידול עצים וצמחים אחרים בצורה השומרת את הצמח ננסי על ידי גיזום קפדני בשורשיו וענפיו. פיתוח הבונסאי הוא אמנות יפנית עתיקה שמטרתה ליצור צורות אסתטיות נעימות.
טיפוח ואחזקה
אחזקת הבונסאי השוטפת, דורשת משטרי השקיה ודישון קבועים וכן טיפול במזיקים ובמחלות. מצע הגידול של עץ הבונסאי מאופיין בדרך כלל בכושר ניקוז גבוה, והוא מוחלף אחת למספר שנים בהתאם לצורך. חורי הניקוז בעציץ בונסאי, גדולים יותר מהמקובל בעציצים רגילים. עציצי בונסאי מאופיינים גם בהגבהה של תחתית העציץ המאפשרת כניסת אוויר ואור אשר מונעים את הצצת השורשים ויציאתם מתוך חורי הניקוז.
צורות נפוצות
סגנון חצי משתפל (ביפנית han kengai): בדומה לסגנון המשתפל גם סגנון זה מאפיין תנאי גידול קיצוניים. צמרתו של העץ המשתפל למחצה תהיה מעל בסיס הגזע וענפי עץ המעוצב בסגנון זה לעולם לא ירדו מעבר לתחתית העציץ.
וכן סגנון חורש-קבוצת עצים (Forest - Group Planting), סגנון סחוף רוחות (Windswept), סגנון בכותי (Weeping Branch),סגנון חשוף שורשים על סלע (Roots over Rock) ועוד.
כנסיית אגוסטין הקדוש במנילה
היסטוריה
המבנה הנוכחי של הכנסייה הוא למעשה הכנסייה האוגוסטינית השלישית שהוקמה באתר. הכנסייה הראשונה הייתה מבנה הדת הראשון שנבנה על ידי הספרדים באי לוזון. בניית הכנסייה הסתיימה ב-1571, ונעשה שימוש בחזרן ודקל המנגרובה. הכנסייה נהרסה בדצמבר 1574 לאחר ניסיון פלישה כושל למנילה מצד כוחותיו של הפיראט לימאהונג. הכנסייה השנייה נבנתה מעץ, אך היא נהרסה לאחר שרפה שהתחוללה ב-1583 כתוצאה מנר שהוצב בתנוחה לא נכונה בזמן הלווייתו של המושל הכללי הספרדי גונזאלו רונחיליו דה פנייסולה.
חזייה
חזייה היא פריט הלבשה תחתונה מקובל אצל נשים, המשמש לכיסוי ולתמיכת השדיים.
מבנה והתאמה
בחלק מהחזיות ישנו ריפוד, שמטרתו להגביר את מידת הנוחיות, או לגרום לשדיים להראות גדולים יותר. חזיות פוש-אפ מעוצבות במיוחד בשביל מחשופים עמוקים, ובהן נעשה שימוש בריפוד ובחיתוך הדוגמה על מנת להשיג את האפקט הזה. ישנו גם ריפוד עשוי מחומר רך, שמושם בין השדיים והחזייה ומשמש ליצירת מראה של חזה גדול יותר מהמידה הנלבשת - לרוב, ריפוד זה יתאים לחזיות עם כיס פנימי, ולכן שינוי הגודל מחושב בעיצוב, ואין צורך לשנות את המידה הנרכשת.
מערכות מדידה
אורך הרצועה נקבע בדרך כלל על ידי מדידה של היקף בית החזה מעל או מתחת לשדיים והוספה של ערך מסוים, בעקבות העובדה שהצלעות בדרך כלל רחבות יותר באזור השדיים עצמם, מאשר בנקודה בה ההיקף נמדד. מדידה היקפית נוספת נדרשת; מדידה זו נמדדת מעל החלק המלא ביותר של השדיים. מידת הגביע מחושבת על ידי טבלאות או על ידי כלי להמרה מההבדל בין שתי מדידות אלו, כפי שמוצג כאן. בישראל נהוגות המידות האירופאיות/בינלאומיות למדידת היקף החזה.
קשיים בהתאמה
לנשים עם שדיים גדולים יש נטייה גדולה יותר ללכת עם חזייה שאינה מתאימה להן, בהשוואה לנשים עם שדיים קטנים. נשים בעלות שדיים גדולים בדרך כלל מתקשות במציאת חזייה ההולמת בהתאמתה, משום שבשוק החזיות הנוכחי עומד בפניהן מספר אפשרויות מוגבל בלבד למידתן. אולם, מספר החברות המתמחות בייצור ומכירת חזיות במידות גדולות עולה, כמו בראביסימו ו-Women Only. בנוסף, ישנם מאגרי מידע שיתופיים המרכזים המלצות, ביקורות ומידות מפורטות של הלבשה תחתונה ייעודיות.
פוטפורי
פוטפורי, בצרפתית pot-pourri, "קדירה רקובה", היא תערובת בשמים של פרחים יבשים, עלים, עשבים ותבלינים ובה: עלי דפנה, זיפן, קמומיל, ציפורן, "יערה", יסמין, לבנדר, ורד, מנתור, קורנית, סיגלית ופרח החרדל.
פוקשאן
היהודים בפוקשאן
בשנת 1821, בתקופת המרד של טודור ולדימירסקו ומעבר הצבא היווני דרך פוקשאן, נשרפה העיר ונערכו מהומות אנטי־יהודיות, שתבעו קורבנות בנפש. בשנת 1859 היו בפוקשאן 1855 יהודים, שהיוו כ־20% מאוכלוסיית המקום.
חוקן
שימושים רפואיים
בעבר חשבו שהחוקן היא דרך טובה לנקות את המעיים במקרה של מחלה. כמו כן, נעשה שימוש בחוקן אצל נשים בהריון לפני הלידה על מנת למנוע אי נעימות שצואה תצא בזמן צירים.
רבי דוסא בן הרכינס
נודע בעשירותו הרבה והושיב את חכמי ישראל שבאו לבקרו, על מיטות זהב.
משה אלופי
ביוגרפיה
אלופי למד ב"חדר" וב"תלמוד תורה," ומגיל 12 עד 16 בישיבה התיכונית "תורת חיים". בגיל 16 עזב את הישיבה, הצטרף לתנועת "השומר הצעיר", היה פעיל עלייה אצל יצחק גרינבוים (חבר הפרלמנט הפולני) והושפע ממנו. בשנת 1932, בגיל עשרים, הצטרף להכשרה בעיר סלונים. בשנת 1934 התגייס לצבא הפולני, שירת כתותחן כשנתיים וחצי ולאחר מכן שב לוורשה.
בית קאד
בית קאד (בערבית: بيت قاد) הוא כפר פלסטיני בנפת ג'נין ביהודה ושומרון. הכפר ממוקם כחמישה קילומטרים מהעיר ג'נין ולפי הלשכה הפלסטינית המרכזית לסטטיסטיקה (PCBS) בשנת 2016 התגוררו בו כ-1,799 תושבים.
ג'ון קנדי ג'וניור
ביוגרפיה
ב-1988 נבחר לגבר הסקסי ביותר עלי אדמות בידי מגזין פיפל ונאם באותה שנה בכנס המפלגה הדמוקרטית באטלנטה, לקראת הבחירות לנשיאות. בשנים 1989 - 1993 היה עוזר לתובע המחוזי בעיר ניו יורק. בשנת 1995 ייסד את הירחון ג'ורג', שעסק בחברה ובפנאי ויצא לאור עד שנת 2001. בשנת 1996 התחתן עם קרולין בסט, דוגמנית לשעבר ואשת יחסי הציבור של חברת האופנה קלווין קליין. קנדי נחשב לאחת הדמויות הבולטות ביותר בחיי החברה של מנהטן בפרט וארצות הברית בכלל.
תאונת המטוס
בשל סיבות שונות הם המריאו באיחור של שעתיים, כאשר מזג האוויר השתנה, ותנאי הראות היו לקויים בשל החשיכה והאובך. עוד גילו שהרדיו לא היה מכוון לתדר הנכון וחרג בסיפרה אחת, כך שהוא לא קיבל עדכוני מזג אוויר, עוד גילו כי המטוס טס בנתיב מעוקל מוזר לפני הנפילה.
בית קאד
במפקד ישראלי מ-1967 דווח כי בבית קאד יש 223 תושבים, בהשוואה ל-216 תושבים במשרוע בית קאד.
גאוגרפיה
הכפר ממוקם צפונית לדיר אבו דעיף. הכפר מחולק לשני חלקים: הדרום והצפון (שנקרא משרוע בית קאד) והוא מוקף בשדות. בכפר יש מסגד עתיק הבנוי מאבני בניין עתיקות ומקאם ערבי ישן.
הבחירות לראשות הליכוד (2014)
הבחירות לראשות הליכוד נערכו על ידי מפלגת הליכוד ב־31 בדצמבר 2014 לקראת הבחירות לכנסת העשרים.
מועמדים
המועמדים היו:
מחלוקת כשירות נתניהו
מבקר המפלגה, שי גלילי, קרא לקיים שימוע חקירה שיתמקד בשימוש של נתניהו ב"משאבים מפלגתיים" כדי לקדם את מועמדותו במהלך הפריימריז בליכוד; הדיון הביא לפסילתו של נתניהו כמועמד הן ליו"ר והן למקום ברשימת הבחירות. אך בית הדין של הליכוד אישר לנתניהו להתמודד.
808s & Heartbreak
רקע
וסט חש כי רגשותיו לא יכולים לבוא לידי ביטוי באופן מלא דרך ראפ. וסט סיווג את 808s & Heartbreak כאלבום פופ. מאוחר יותר וסט הצהיר כי הוא מבקש להציג את המוזיקה שלו בז'אנר חדש בשם "פופ ארט" והבהיר כי הוא מודע היטב לתנועת האמנות החזותית בשם זה.
לומטיום פארי
לומטיום פארי (שם מדעי: Lomatium parryi) הוא עשב רב שנתי ממשפחת הסוככיים. הצמח נפוץ באזורים גבוהים במערב אמריקה, בפארקים לאומיים בארצות הברית ובעבר נאכל על ידי האוכלוסייה האינדיאנית המקומית.
טלאצ'טלי
לרוב, המשחק היה משוחק בין לוחמים לשבוייהם, כאשר האחרונים היו אלה אשר אמורים לנצח את אויביהם. על פי מספר עדויות, הקבוצה המנצחת הייתה מוקרבת לאלים כפרס, כחלק מטקס הקרבת קורבנות האדם.
סובארו אסנט
סובארו אסנט (איבולטיס) (באנגלית: Subaru Ascent) היא מכונית במרכב קרוסאובר בעלת שבעה או שמונה מקומות, שמיוצרת על ידי סובארו משנת 2018. היא הוצגה לראשונה בתערוכת הרכב הבינלאומית של ניו יורק בשנת 2017 והגיעה לישראל בשנת 2020.
מפרט טכני
מנוע טורבו בנזין I4 צילנדרים בנפח 2.4 ליטרים עם הספק של כ-260 כוח סוס ב-5,600 סיבובים לדקה, לצד תיבת הילוכים רציפה עם שמונה הילוכים.
סוכנות השמה
מאפיינים
התקשרות הישירה בין עובד למעסיק נעשית באמצעות מודעת דרושים שמפרסם המעסיק, אך מעסיקים ועובדים רבים משתמשים גם בשירותים של סוכנויות השמה.
שירותי השמה ניתנים לעיתים גם על ידי מוסדות להכשרה מקצועית, כשירות לתלמידיהם, וכן על ידי אגודות סטודנטים.
היסטוריה
סוכנות השמה פרטית הוקמה לראשונה באנגליה בשנת 1873. הסוכנות, Gabbitas & Thring, עסקה בגיוס מורים לבתי ספר. בארצות הברית הוקמה לראשונה סוכנות השמה פרטית בשנת 1893.
בישראל
כבר בתקופת העלייה השנייה הפעילו מפלגות הפועלים לשכות עבודה (כמו גם לשכת עלייה, קופת חולים וכו'), שדאגה לעבודה לחברי המפלגה. בשנת 1920 הקימו מפלגות הפועלים את ההסתדרות הכללית של העובדים העבריים בארץ ישראל כמסגרת גג משותפת והעבירו לטיפולה את לשכות העבודה שלהן. ארגוני עובדים נוספים הקימו לשכות עבודה משלהם. ב-1 באפריל 1959 נכנס לתוקף חוק שירות התעסוקה, שהעניק בלעדיות לשירות התעסוקה הממלכתי בהשמת עובדים בבנייה, תעשייה, חשמל, מים, כרייה, תחבורה, חקלאות, שמירה, ניקיון, מסעדנות, מלונאות, פקידות, הנהלת חשבונות, מכירות וכל עבודת כפיים, למעט בתפקידי ניהול, משרות אמון ותפקידים הדורשים השכלה גבוהה.
לינוס הקדוש
הכנסייה האפוסטולית טענה שהאפיפיור לינוס הוא זה המוזכר בברית החדשה, באיגרתו השנייה של פאולוס אל טימותיוס (ד:21), שם מתואר בין-היתר כי שהה ברומא לצידו של פאולוס לקראת סוף חייו.
חיל האוויר השוודי
היסטוריה
בעיה גדולה שניצבה בפני חיל האוויר השוודי במהלך מלחמת העולם השנייה הייתה מחסור בדלק. שוודיה הייתה מוקפת במדינות שלחמו ולכן לא יכלה להסתמך על דלק מיובא. פצלי שמן על אדמת שוודיה חוממו על מנת לכסות על החסר.
התרחבות במהלך המלחמה הקרה
חיל האוויר השוודי עבר תהליך מהיר של מודרניזציה החל משנת 1945. החיל הפסיק להצטייד במודלים מיושנים והחל לרכוש רק מטוסים חזקים וחדישים דוגמת P-51 מוסטנג, דה הבילנד מוסקיטו, דה הבילנד ומפייר וכן החל לפתח מטוסים בעצמו. עם הופעתו של מטוס הקרב השוודי סאאב 29 בשנות החמישים, שוודיה מצאה את עצמה עם מטוסים המשתווים בכוחם לאלה של חיל האוויר המלכותי, חיל האוויר האמריקאי וחיל האוויר הסובייטי.
משבר קונגו
החיל סייע לכוחות האומות המאוחדות במשבר קונגו בין השנים 1961–1964. לצורך המשימה הוקם להק אוויר חדש שכונה F-22, והורכב מ-12 מטוסי סאאב 29. מטוסים אלו תפקדו היטב תחת תנאי החום והלחות הקשים של אפריקה. יריביהם לעימות החזיקו במספר מועט של מטוסי אימון מדגם CM.170 פוגה מגיסטר.
בעתיד
בשנת 2008 וכן ב-2010, צבא שוודיה רצה לקצץ עוד בתקציב חיל האוויר ולסגור לו בסיסים נוספים על מנת להעביר כספים לזרועות וחטיבות אחרות. אולם, בעקבות מחאה ציבורית ולחצים מצד ממשלת שוודיה הקיצוצים לא בוצעו.
נלה (מלך האריות)
נלה היא הדמות הנשית המשמעותית ביותר במלך האריות. מכיוון שהסרט נוצר בהשראת הטרגדיה המלט של וויליאם שייקספיר, נלה נחשבת למקבילה של מלך האריות לעניין האהבה של המלט אופליה, אם כי נותרו הבדלים בין שתי הדמויות. מושגים מוקדמים רבים שפותחו לראשונה עבור נלה ננטשו בסופו של דבר, כולל אח ואב עבור הדמות, כמו גם אותה נרדפה רומנטית על ידי סקאר. בעוד שהקבלה הביקורתית כלפי נלה הייתה מעורבת בדרך כלל, הביצועים הווקאליים של קלי זכו לשבחים.
מחזמר
בעיבוד המוזיקלי בברודוויי של מלך האריות, התפקיד של נלה נוצר על ידי הזמרת הטרינידדית-אמריקאית הת'ר הדלי. הופעת הבכורה שלה בברודוויי, באודישן הראשון לתפקיד הוכיחה אתגר עבור הזמרת בשל חוזה Ragtime שלה, שבסופו של דבר הסוכן שלה הצליח להביא אותה לשחרור. הבמאית ג'ולי טיימור הרגישה שמסעה של נלה בסרט לא מפותח ונמנה עם המרכיבים החלשים יותר של הסיפור, ולכן החליטה "לחזק" את הנרטיב של הדמות לברודוויי.
תכנון עירוני של ברצלונה
התפתחות היסטורית
בשנת 1984 אושרה החלוקה הנוכחית לעשרה מחוזות, שהוקמה במטרה לבזר את מועצת העיר ולהעביר סמכויות לקונסיטוריות החדשות. הרבעים החדשים הוקמו תוך כבוד מרבי לזהותם ההיסטורית והמורפולוגית, אך גם בשאיפה לתיחום מעשי ופונקציונלי שיבטיח לתושבים מגוון רחב של שירותים. באופן כללי נעשה ניסיון לכבד את הגזרות הישנות המגיעות מהעיר העתיקה, מהרחבתה ומהעיריות שסופחו לאורך ההיסטוריה, אם כי חלק מהאזורים השתנו ביחס להשתייכותם ההיסטורית: פדראלבס, שהשתייך בעבר לסאריה, עבר ללס קורטס; ואלקרסה, לפני אורטה, שולב בגארסיה; אל גווינרדו, במקור מסאנט מרטי, צורף לאורטה; והמחוז החדש של נואו באריס הופרד מסאנט אנדראו.
העיר העתיקה
הסיבה העיקרית לבחירה להתיישב על צוק קטן סמוך לחוף ולהקים את העיר, הייתה צורת הנמל הטבעי של פני השטח, אם כי סחף הנחלים ושקיעת החול מזרמי הים הקרובים לחוף הקשו על הקמה של הנמל. מרכז העיר היה הפורום, כיכר מרכזית שהוקדשה לחיים הציבוריים ולעסקים. הפורום היה ממוקם במפגש של הקארדו (הרחובות Llibreteria ו-Call) והדקומנוס (הרחובות Bisbe, Ciutat ו-Regomir), בערך במרכז המתחם שהוקף בחומה. ממרכז זה נבנתה העיר לפי פריסה אורתוגונלית, עם בלוקים מרובעים או מלבניים, לפי פריסת רשת רחובות המבוססת על שני צירים עיקריים: ציר אופקי (צפון-מערב דרום-מערב) וציר אנכי (דרום-מזרח צפון-מזרח). פריסה זו שימשה לתכנון המתווה העתידי של העיר, והיוותה השראה לתוכנית ההרחבה של אילדפונס סרדה בשנת 1859.
הרומאים היו מומחים גדולים באדריכלות והנדסה אזרחית, וסיפקו לאזור דרכים, גשרים, אמות מים ותכנון עירוני עם מתווה רציונלי ושירותים בסיסיים, כגון ביוב. המתחם של ברסינו היה מוקף חומה, באורך של 1.5 קילומטרים, שהגנה על שטח של 42.1 דונם. החומה הראשונה של העיר, מבנייה פשוטה, החלה להיבנות במאה הראשונה לפני הספירה. היו בה מעט מגדלים בפינות ובשערי החומה בלבד. בעקבות הפלישות הראשונות של פרנקים ואלמאנים משנות ה-50 של המאה ה-3 ואילך גבר הצורך בחיזוק החומה, והיא הורחבה במאה ה-4. החומה החדשה נבנתה על יסודות קודמתה, והורכבה מקיר כפול בגובה של 2 מטרים, ובאמצעה חלל מלא בסלעים ומלט. החומה כללה 74 מגדלים בגובה של כ-18 מטרים, רובם מלבניים בבסיסם.
ימי הביניים
בימי הביניים היה בברצלונה רובע יהודי, הקאל (El-call), הממוקם בין הרחובות הנוכחיים של פראן, באניס נואס, פאלה וביסבה. הרובע נוסד בשנת 692, ושרד עד להשמדתו בשנת 1391 בהתקפת שנאת זרים. הוא הופרד משאר חלקי העיר בחומה, והיו בו שני בתי כנסת (מאיור, כיום מוזיאון, ומנור, כיום כנסיית הקהילה של סנט חאומה), מרחצאות, בתי ספר ובתי חולים.
פיוטר קוצ'רה
באוקטובר 2015 זכה קוצ'רה במדליית ארד באליפות העולם עד גיל 21 שנערכה באבו דאבי. בפברואר 2016 הוא זכה במדליית כסף בטורניר 'European Open Oberwart'. בספטמבר 2016 הוא זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי זאגרב לאחר שניצח את דאריו גרסיה הגרמני בקרב על המדליה.
תכנון עירוני של ברצלונה
העת החדשה המוקדמת
בתקופה זו ברצלונה וקטלוניה הפכו לחלק מהמונרכיה ההיספאנית, שצמחה מהאיחוד השושלתי של כתרי קסטיליה ואראגון. הייתה זו תקופה של מעבר בין שגשוג למשבר כלכלי, בעיקר עקב התפרצות מגפת דבר במאה השש-עשרה וסכסוכים חברתיים וצבאיים כמו מלחמת הקוצרים ומלחמת הירושה הספרדית בין המאות השבע-עשרה והשמונה-עשרה, אם כי במאה השמונה-עשרה התאוששה הכלכלה הודות לפתיחת הסחר עם אמריקה ותחילתה של תעשיית הטקסטיל. העיר עדיין הייתה מוגבלת בין חומותיה – ההרחבה היחידה הייתה על חוף הים, בשכונת לה ברצלונטה – למרות עובדה זו, עד סוף התקופה התגוררו בה כמעט 100,000 תושבים.
המאה ה-19
במהלך מאה זו אוחדו הפקודות העירוניות שהחלו ב"צו הפועלים" (Edicto de obrería): בשנת 1814, ההכרזה על המשטרה העירונית (Pregón de policía urbana) קבעה ב-84 מאמרים את כל ההוראות בנושא בנייה אזרחית, תחזוקת שטחים ציבוריים ותקנות שונות בנושאי ביטחון וסדר ציבורי. בשנת 1839 אמנת הממשל התקין (Bando general de buen gobierno) הרחיבה וחידשה את ההוראות הללו ובין היתר הסדירה את היחס בין רוחב הרחובות לגובה הבניינים. מנגד, חוק מיום ה-8 בינואר 1845 קבע ייחוסים של מועצת העיר עצמה בהיבטים שונים כגון תכנון עירוני, הסדרת התנאים הסניטריים של המרחבים הציבוריים וכן התניה של רחובות, כיכרות ושווקים. בשנת 1856 אושרו הפקודות המוניציפליות (Ordenanzas Municipales) הראשונות, אשר ריכזו והרחיבו את כל ההוראות הקודמות, עם קוד עירוני שחשב ולקח בחשבון, לראשונה, את כל ההיבטים של היחסים האזרחיים והמוסדיים בעיר. לראשונה נדרשו היתרי הבנייה לכלול גם תוכנית מתווה פנים. עד מהרה התיישנו פקודות אלה בשל קידום תוכנית הרחבה חדשה. ובשנת 1891 נערכו פקודות חדשות שלקחו בחשבון את הספציפיות החדשות של ההרחבה והקישורים החדשים בעיר. בין היתר, הוגדל שטח האכלוס של המגרשים מ-50% – שנקבע בתוכנית סרדה משנת 1859 – ל-70%.
סיפוחים עירוניים ותוכנית הקשרים
פרויקט עיור מעניין היה זה של אחוזת קאן מונטנר (1900–1914), למרגלות הכרמל, בשכונת לה סלוט, שתוכננה גם היא כעיר גנים עם בתים חד-משפחתיים צמודי קרקע. היזם היה התעשיין אוסביו גואל, והאדריכל אנטוני גאודי היה אחראי על התוכנית. הפרויקט לא צלח, מכיוון שנמכרו רק שני מגרשים, ובשנת 1926 נמסרה הקרקע למועצת העיר והוסבה לפארק, המכונה היום פארק גואל.
הדיקטטורה של פרנקו והתוכנית המחוזית
בשנים אלו עלה נפח תנועת כלי רכב בצורה ניכרת, מה שהביא לשיפור רשת הכבישים בעיר: שדרות מרידיאנה נפתחו, נבנה כביש הטבעת הראשון (רונדה דל מיג) וכביש הטבעת השני נכנס להליך תכנון, החלה הקמת חניונים ברכבת התחתית ורשת הכבישים המהירים הורחבה הודות לפרויקט רשת העורקים משנת 1962, עם מערכת כבישים רדיאליים המתחילים מברצלונה במספר צירים (Vallès, Llobregat, Maresme). כמו כן הוצעה גם חציבת שלוש מנהרות לחציית רכס הרי קולסרולה, בוואלווידרה, טיבידאבו ואורטה, מהן נבנתה רק הראשונה. השלב הראשון שלה נבנה בין 1969–1976 והשני בין השנים 1982–1991; גם מנהרת רובירה נבנתה בין 1983–1987, וקישרה את אל גווינרדו עם אל כרמל, שאמורה הייתה לקשר את מנהרת אורטה עם מרכז העיר.
דמוקרטיה ותוכנית מטרופולין כללית
בין השנים 1983–1989 פותח המושג "אזורים של מרכזיות חדשה", בחיפוש אחר עיר רב-מוקדית ומחוברת יותר. המטרה הייתה להוריד את הגודש במרכז על ידי קידום אזורים שונים בפריפריה העירונית, שאמורים לשקם רקמות עירוניות באיכות נמוכה הודות לאיכויות המורפולוגיות המהותיות שלהם. הוגדרו 12 אזורים: RENFE-מרידיאנה, דיאגונל-סאריה, רחוב טרגונה, כיכר סרדה, פורט ול, כיכר גלוריאס, דיאגונל-פרים (אזור הפורום העתידי), סאנט אנדרו-סגררה וארבעה הקשורים למשחקים האולימפיים: מונז'ואיק, דיאגונל-זונה אוניברסיטריה, ואל ד'חברון וקרל I-אבינגודה איקריה (כפר אולימפי עתידי).
המשחקים האולימפיים של 1992
תשתית הכבישים בעיר הורחבה משמעותית לקראת המשחקים, במיוחד עם יצירת כבישי הטבעת, המסודרים ככביש טבעתי סביב כל ההיקף העירוני. התכנון הכללי בוצע בין השנים 1989 ו-1992 על ידי ג'וזפ אסבילו, המנהל הטכני של המכון העירוני לפיתוח עירוני, ואלפרד מוראלס, מתאם התחבורה והתפוצה של מועצת העיר ברצלונה. ישנם כיום שלושה כבישים טבעתיים: רונדה דה דאלט, רונדה דל מיג ורונדה דל ליטורל; שני כבישי הטבעת הראשונים עוקפים את ברצלונה, ואילו הרונדה דל מיג (של ה"אמצע") חוצה את העיר ומקבל שמות שונים בהתאם לקטע (פסץ' דה לה זונה פרנקה, קארר דה בדל, רמבלה דל ברזיל, גראן ויה דה קרל השלישי, רונדה דל גנרל מיטרה, טרבסרה דה דאלט ורונדה דל גווינרדו).
יואכים פטיניר
פטיניר היה חברם של דירר, וגם עם קוונטין מטסי, איתו הוא שיתף פעולה לעיתים קרובות. הציור ״הפיתוי של סנט אנתוני״ (פראדו) נעשה בשיתוף פעולה עם מטסי, שהוסיף את הדמויות לנוף של פטיניר. הקריירה שלו הייתה דומה לזו של חלוץ אחר בציורי נופים - אלברכט אלטדורפר, שעבד בסגנון שונה לגמרי. הוא ככל הנראה דודו של הארי מאט דה בלס, שהיה ממשיכו בסגנון הציור נופי עולם.
טרפן (סוס)
טרפָּן (שם מדעי: Equus ferus ferus) הוא תת-מין של סוס רמכי, נקרא גם בשם סוס הבר האירואסיאתי. הטרפן הופיע כבר בציורי המערות של האדם הקדמון מלפני 15,000 שנה. הוא לא היה גדול מפוני שטלאנדי, פרוותו הייתה אפורה, רגליו מפוספסות וחוטמו היה מגושם. הוא נתגלה על ידי הרומאים בפלישתם לספרד ובעבר היה נפוץ במקומות רבים באירופה. הטרפן האחרון נכחד ברוסיה בשנת 1909.
ברדלס (פירושונים)
{{פירושונים|
ישראל לנדרס
ביוגרפיה
לנדרס למד באוניברסיטה העברית ספרות עברית ומדע המדינה, ובמקביל קיבל תואר מוסמך במשפטים. מאמצע שנות ה-50 כתב ב"אמר", העיתון המנוקד לעולים, שבו פרסם אחרי מלחמת סיני, באילוצי צנזורה, כתבה על חיילי צה"ל שנהרגו מירי כוחותינו.
ב-1998 ערך את ספר השנה של אגודת העיתונאים בתל אביב, ובו ציין כי הסיסמה "טוב למות בעד ארצנו" הוחלפה ב"טוב לחיות בעד עצמנו", וכי "לא השלטון מאיים על חופש העיתונות אלא ברוני תקשורת, ששיקוליהם בעיקר כלכליים". כמו כן ערך ריאיון עם בנימין נתניהו, שהיה בקדנציה הראשונה שלו כראש הממשלה, בו פרש את השקפותיו על התקשורת הישראלית.
שילה בנחביב
קורות חיים
בתחילת שנות ה-70 קיבלה מענק ללימודי פילוסופיה באוניברסיטת ברנדייס במסצ'וסטס. עבודת התזה שלה " The Unity of Epistemology and Politics in the Thought of Thomas Hobbes" (אחדות האפיסטמולוגיה והפוליטיקה בהגותו של תומס הובס) נכתבה בהנחיית אלסדייר מקינטאייר. בשנת 1977 היא סיימה דוקטורט בפילוסופיה מאוניברסיטת ייל, עבודת הדוקטורט שלה "Natural Right and Hegel: An Essay in Modern Political Theory" (הזכות הטבעית והגל: מאמר בתיאוריה פוליטית מודרנית) נכתבה בהנחיית ג'ון אדווין סמית'.
מתחם עולם הספורט של ESPN
מתחם עולם הספורט של ESPN (באנגלית: ESPN Wide World of Sports Complex), אשר בין השנים 1997–2010 היה ידוע בשם מתחם עולם הספורט של דיסני (באנגלית: Disney's Wide World of Sports Complex), הוא מתחם אתלטיקה שגודלו 890 דונמים הממוקם באתר הנופש דיסניוורלד. המתחם מארח אירועי ספורט מרובי משתתפים לחובבנים ומקצוענים כאחד.
התקופה הפרסית בארץ ישראל
הפחוות
ככל הנראה, הפרסים המשיכו את החלוקה הפנימית שהנהיגו האשורים והבבלים בארץ ישראל. מהמקורות האשוריים ידוע כבר על קיומן של פחוות מגידו ודאר ממערב לירדן ופחוות קרניים (בבשן) ממזרח לו. בתקופה הפרסית ידועות "מדינות" שומרון, יהודה, אשדוד ואדום (בדרום הר יהודה) בארץ ישראל המערבית, וכן עמון ומואב בעבר הירדן המזרחי. בדרום (עזה והנגב) שלטו הערבים בני קדר. החלוקה ל"מדינות" נעשתה במקומות שנמצאו בהם ריכוזים לאומיים ברורים. לצד מושלי הפחוות בארץ ישראל מונו מפקדי צבא ומזכירים וממונים מיוחדים מטעם השלטון הפרסי פיקחו עליהם. מטבעות כסף זעירים מקומיים מן המאה ה-4 לפנה"ס מלמדים על אוטונומיה פיסקאלית מסוימת של הפחוות בארץ ישראל.
שיבת ציון
בשנת 538 לפנה"ס פרסם כורש מלך פרס את קריאתו שזכתה לכינוי "הכרזת כורש" שבה, בין השאר, הרשה ליהודים שיצאו לגלות בבל לשוב לארץ ישראל ולהקים בה אוטונומיה יהודית. זמן מה לאחר מכן התחילה העלייה הראשונה של גולים לארץ ישראל ובראשה עמד ששבצר "הנשיא ליהודה", המכונה גם "פחה". תואר הכבוד "הנשיא ליהודה" היה הגרסה העברית הפנימית למעמדו הרשמי כמושל יהודה ("פחה") מטעם מלך פרס. לאחר תקופה קצרה נתמנה במקומו זרובבל בן שלתיאל, נכדו או נינו של יהויכין מלך יהודה, שהיה גם הוא "פחת יהודה" ועלה באחד הגלים הראשונים של השבים, ואולי אף בגל שבראשו עמד ששבצר, יחד עם הכהן הגדול יהושע בן יהוצדק.
מלכי פרס לאחר כורש נטו חסד ליהודים, נתנו אישור לבניית בית המקדש השני (בנייתו הושלמה בשנת 516 לפנה"ס) ואישור רשמי לכיסוי הוצאותיו מקופת הממלכה, אך כדי לא לחזק סיכוי למרד הרחיקו את בית דוד מהשלטון בארץ יהודה.
בלה סאנטו
בלה (לב) סאנטו (במקור שרייבר, בהונגרית: Szántó Béla Lőb; הוֹמוֹקוֹמַארוֹם (כפר קטן במערב הונגריה), 1 בפברואר 1881 – בודפשט, 1 ביוני 1951)) היה פוליטיקאי יהודי-הונגרי, קומיסר העם לענייני צבא (שר הגנה) בתקופת הרפובליקה הסובייטית ההונגרית, דיפלומט, ציר לענייני הגנה בווארשה של הונגריה אחרי מלחמת העולם השנייה.
יחזקאל סרנא
ראשית חייו
ב-1917 נקרא לחזור לישיבת סלובודקה ששכנה אז בקרמנצ'וג, וכעבור שנתיים נישא לפעשא מרים בתו של ראש הישיבה הרב משה מרדכי אפשטיין. לאחר סיום המלחמה הצליחו ראשי הישיבה ותלמידיהם לעזוב את רוסיה ולחזור לסלובודקה שהשתייכה אז לליטא.
ענזה
היסטוריה
חרסים מהתקופות הביזנטית, המוסלמית וימי הביניים נמצאו בענזה.
כיום, בכפר יש שש משפחות עיקריות: עובייד, סדאקה, ברהמה, עטאיה, חאדר ועומור.
קורט וייל
מוזיקה
אף כי יצירתו האמריקאית של וייל נחשבת נמוכה יותר ברמתה מהישגיו בגרמניה, בין היצירות שכתב לברודוויי יש מספר הצגות, שזכו לכבוד ולהתפעלות רבה. בין אלה "ג'וני ג'ונסון" האנטי-מלחמתי, "גברת באפלה" ו"חיי אהבה", הנחשבות ליצירות ראשוניות ומפרות בהתפתחות המוזיקל האמריקאי. הוא עבד עם מחזאים כמו מקסוול אנדרסון ואיירה גרשווין וכתב אפילו פסקול לסרט של הבמאי פריץ לאנג (את ואני, 1938). וייל עצמו שאף למצוא דרך חדשה ליצירת אופרה אמריקאית, שתנחל הצלחה מסחרית ואמנותית גם יחד. הניסיון המעניין ביותר בכיוון זה הוא המחזמר "תמונת רחוב", שנכתב על ידי המשורר לנגסטון יוז על בסיס מחזהו של אלמר רייס. גם "אבוד בין כוכבים" (בשיתוף מקסוול אנדרסון, על פי 'זעקי ארץ אהובה' של אלן פטון) נחשב ליצירה מרגשת וחשובה, המוצגת בתיאטראות עד היום.
עיט האסטי
תיאור
משקלו של עיט האסטי זכר 9–10 ק"ג ומשקלה של נקבה 10–14 ק"ג, כ-40% יותר ממשקל ההרפיה, אחד מגדולי הדורסים כיום. מוטת כנפיו הייתה כ-2.6-3 מטר, אורך זה קצר יחסית למשקלו, אך איפשר להם לצוד ביערות. הוא ניזון ממיני עופות גדולים, חסרי יכולת תעופה כדוגמת המואה, שמשקלה עד פי 15 ממשקלו. הוא תקף את המואה במהירויות של עד 80 קמ"ש ותפס אותה באמצעות טופרי אחת מרגליו, והרג אותה באמצעות מכה לראשה או לצווארה עם טופרי רגלו השנייה. בהיעדר אוכלי נבלות או טורפים גדולים אחרים, היה עיט האסטי יכול להתקיים על הריגה של עוף גדול במשך מספר ימים.
ויליאם בר
ביוגרפיה
בדצמבר 2018 הכריז נשיא ארצות הברית דונלד טראמפ על מינויו של בר לתובע הכללי. הוא נכנס לתפקידו ב-14 בפברואר 2019.
קרפצ'יו
המונח קרפצ'יו הושאל למגוון מאכלים המוגשים כפרוסות דקיקות, כולל תפוחים, עגבניות, לובסטר, טונה, טרוטה ורבים נוספים. השף הישראלי אייל שני משתמש במונח זה למשל לקרפצ'יו סלק והשף עזרא קדם - לקרפצ'ו חציל. רמת הבישול במאכלים אלו נעה בין ללא בישול, צריבה, בישול קצר ובישול מלא.
מספר ההתרבות הבסיסי
מספר ההתרבות הבסיסי (באנגלית: Basic Reproduction Number, נקרא גם קצב התרבות בסיסי או מקדם הדבקה ומסומן R_0 ) הוא מדד לקצב שבו מגפה מתפשטת בתנאי שגרה. המדד משמש לבחינת סיכויי הידבקות במחלה במטרה להגדיר את הכיסוי החיסוני הנדרש למיגור התפשטות מגפה.
רגימנט
צבא המבוסס על רגימנטים
מקורו של הרגימנט בצבאות אירופה המערבית של המאה ה-16. בתקופה זו נהרסה מערכת הגיוס הפאודלית שעליה היו מבוססים צבאות ימי הביניים באירופה. במקום גיוס הווסאלים על ידי הסניורים וצירוף כוחות הסניורים לצבא המלכותי, גויס כל הצבא על ידי המלך בעזרת קבלני משנה. קבלן המשנה קיבל סכום מסוים מאוצר המדינה ובסכום הזה אמור היה להעמיד מספר מסוים של חיילים. היחידה שהעמיד הקבלן הייתה הרגימנט, ואילו הקבלן עצמו קיבל את דרגת הקולונל. הרגימנט היה רכושו של הקולונל והוא עשה בו כבתוך שלו: הוא היה אחראי על מינוי הקצינים, אספקת תחמושת ואספקה אחרת לרגימנט, וכיוצא באלה. עם סיום המלחמה, פוזר הרגימנט ולא גויס עד המלחמה הבאה. בין המלחמות שמרו על הממלכה כוחות קטנים מצבא הקבע.
מסורת
לכל רגימנט דגל משלו, תזמורת ושירים ייחודיים לו. לעיתים קרובות, יש לרגימנטים ותיקים מוזיאון ששומרים בו דגלים, כלי נשק ומזכרות משדה הקרב שנלקחו כשלל מהאויב המובס. רגימנטים רבים מקיימים קופות צדקה לגמלאי הרגימנט; במאה ה-19 ובראשית המאה ה-20 דאגו הרגימנטים לגמלאיהם בשל הסכום הפעוט אותו קיבלו כפנסיה מהמדינה.
גרטל
המקור ההלכתי
אולם, היו מהאחרונים שכתבו שאין חובה להתפלל עם חגורה. המגן אברהם כתב: "ומי שהולך כל היום בלא חגורה אין צריך לאזור בשעת התפילה", וכך גם כתוב במשנה ברורה ובערוך השולחן. אם כי המשנה ברורה מציין כי "מדת חסידות" ללובשו אף במקרה כזה.
טעם המנהג
בגמרא מובא תפקידו הרוחני של כל אחד מבגדי הכהונה כשתפקידו הרוחני של האבנט הוא "כנגד הרהורי הלב", זוהי אחת הסיבות שחסידים הקפידו מאוד בחגירת הגרטל. רבי נחמן מברסלב כותב בספר המידות כי האבנט תיקון להרהורים (רעים), ואילו חגירת החגורה–גרטל שחגר צדיק, היא סגולה נגד הרהורים.
יש הקושרים את הגרטל בפסוק "והיה צדק אזור מתניו והאמונה אזור חלציו" (ישעיהו יא, ה), ולפיכך יש החוגרים בעת תפילה חגורה דקה נוספת על גבי הגרטל.
מראה הגרטל המסורתי
הגרטל ארוג מחוטי משי שחור. על פי רוב, למספר החוטים מהם ארוג הגרטל משמעות קבלית כלשהי, כגון 18 (ח"י חוטים), 26 חוטים (בגימטריה שם הוי"ה), 36 חוטים כנגד ל"ו, ועוד. אולם, ישנם גם גרטלים עם מעט חוטים. בדרך כלל האבנט השבתי הוא רחב יותר מזה של ימי השבוע. ולנשואים - על פי רוב - גם כן גרטל רחב יותר מאשר לרווקים. כיום רוב הגרטלים, עשויים ממשי סינתטי.
רשימת יצירות מאת אנטוניו ויוואלדי
אופוס 13 הבדיוני
היצירה פורסמה ב-1737 על ידי מוציא לאור שסיכם עם שדביל לפרסם יצירות שלו בשמו של ויוואלדי ולהעביר את הרווחים לשדביל. ההסכם תועד על ידי המוציא לאור במסמך נוטריוני ב-1749.
רכס מאונטניר
רכס מאוטניר (באנגלית: Mountaineer Range; מילולית: רכס מטפסי ההרים) הוא רכס הרים באזור חוף בורכגרווינק, בארץ ויקטוריה, שבאנטארקטיקה.
מקור השם
הרכס נקרא על שם המקצועות של המשתתפים במשלחות הסקר שנערכו בעונת המחקר 1957 -1958 ובעונת המחקר 1958 - 1959, שבהם השתתפו מטפסי הרים (על שם נקרא רכס מאונטניר, באנגלית - "מאונטניר" משמעו "מטפס הרים"), טייסים (על שמם נקראים "קרחון פיילוט" ו-"קרחון אוויאייטור", באנגלית "פיילוט" ו-"אוויאייטור" משמעם "טייס"), וספנים (על שמם נקרא קרחון מרינר, באנגלית "מרינר" משמעו "ספן").
עיראק
מקור השם ושמות קדומים אחרים
השם "אל-עיראק" משמעותו בערבית "מצוקי סלע", ועל פי אחת הגרסאות הוא מתייחס אל הרכסים הבוהקים שנתגלו לעיני בני שבטי ערב שהגיעו מהמדבר אל עמק הפרת והחידקל. בערבית מודרנית משמעות השם עיראק (عراق – עראק) היא "חוף", "גדה" (של ים, נהר וכו'). משמעות אחרת היא "לחות" – בניגוד ליובש בחצי האי ערב. יש המייחסים את השם לעיר העתיקה אוּּּרוּכּ, היא ארך השומרית הקדומה.
עיראק הקדומה
במאה השישית לפנה"ס האזור הפך לחלק מהאימפריה הפרסית תחת שלטון כורש. מצב זה ארך כ-220 שנה, עד כיבושו של אלכסנדר מוקדון את האזור והפיכתו לחלק מהאימפריה שלו ומהממלכה הסלאוקית למשך כמעט 200 שנה. לאחר מכן, כבשו הפרתים את האזור וסיפחו אותו לאימפריה הפרתית למשך כמאה שנה. הסאסנים היו הבאים לכבוש את האזור והפיכתו לחלק מהאימפריה הסאסאנית.
עיראק המודרנית
במלחמת העולם הראשונה כבשו הבריטים את שטחה של עיראק מידי האימפריה העות'מאנית. גבולותיה של המדינה החדשה, עיראק, שורטטו בוועידת פריז בשנת 1919. שותפה מרכזית למהלך זה הייתה גרטרוד בל, ששכנעה את וינסטון צ'רצ'יל למנות את פייסל הראשון, מלך סוריה המודח, למלך הראשון של עיראק. על אף שעיראק זכתה לעצמאות מהממלכה המאוחדת, עד ל-1932 הבריטים שמרו על זכותם להעביר כוחות צבאיים דרך עיראק.
ב-1941 פלשה הממלכה המאוחדת לעיראק בשל חששות מניתוק אספקת הנפט למערב ומהתקרבות ממשלת רשיד עאלי אל-כילאני לגרמניה הנאצית. במשך שש שנים הייתה עיראק תחת הכיבוש הבריטי, שלאחריהן הוחזר שלטון המונרכיה ההאשמית ב-26 באוקטובר 1947. שליטיה האמיתיים של המדינה בתקופת השלטון הבריטי ועד 1958 היו הפוליטיקאי נורי א-סעיד, אשר כיהן כראש ממשלת עיראק 14 פעם בתקופה זו, ועבד אל-אילאה.
בדצמבר 2011 עזבו את המדינה אחרוני החיילים האמריקנים שהיו מוצבים בעיראק.
פוליטיקה
במערכת הבחירות שנערכה במרץ 2010 זכתה רשימת "אל עיראקיה", רשימה מתונה בהנהגת איאד עלאווי, במספר הרב ביותר של מושבים בפרלמנט. למרות זאת, המשיך נורי אל-מאלכי ממפלגת הדעווה השיעית לכהן כראש ממשלת עיראק.
הממשל והתקשורת
עם פרוץ המחאות בעיראק בשנת 2019 נקט השלטון העיראקי בצעדים רבים, חלקם חסרי תקדים, נגד חופש העיתונות וחופש הביטוי, כאשר חסם גישה לאזורים מסוימים, ניתק את רשת האינטרנט ואסר על סיקור ההפגנות בשידורי הטלוויזיה. אף על פי כן גופי תקשורת מקומיים השקיעו מאמצים לסקר את ההפגנות, וחלקם אף הוציאו מוספים מיוחד העוסקים בכך.
גאוגרפיה
ניתן לחלק את עיראק למספר אזורים עיקריים: